Diari Oficial de la Generalitat Valenciana


Sumari del DOGV 3086, del 25-09-1997 (1997/10838)

ORDRE de 15 de setembre de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu de la zona d'arrossars de València (II-Part).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3086

Data del DOGV
:   25-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10649


Data del document
:   15-09-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 15 de setembre de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu de la zona d'arrossars de València (II-Part).  
La Conselleria d'Agricultura, Pesca i Alimentació té entre els seus objectius prioritaris la modernització del regadiu de la Comunitat Valenciana. Això comporta la realització d'obres que milloren la gestió dels recursos hídrics, amb l'adequació de les infraestructures als moderns sistemes de reg, en allò possible.  
Aprovat el Pla d'Obres de la zona d'arrossars de València com a primera fase, que incloïa els termes de Sollana, Sueca i Cullera, d'una banda, la Conselleria d'Agricultura ha elaborat un Pla d'Obres de la zona d'arrossars de València que, com a segona fase, comprèn els termes municipals d'Albalat de la Ribera, Alfafar, Catarroja, Corbera, Fortaleny, Polinyà de Xúquer, Riola, Sollana i Sueca, amb l'objectiu d'introduir la tecnologia moderna i dotar la zona dels elements estructurals que permeten optimitzar l'aprofitament dels recursos hídrics disponibles.  
Les actuacions previstes són les necessàries per a aconseguir unes millors condicions del reg, estalvi del consum d'aigua i millora de l'accés a les finques rústiques a través de l'adequació de la xarxa viària d'ús agrícola. Tot això com a necessitat de les entitats de regants per a possibilitar la redacció dels projectes d'obres que porten a la realitat allò que es preveu en el pla.  
Per això, a proposta de la Direcció General de Regadius i Estructures Agràries, i fent ús de les facultats que tinc assignades:  
ORDENE  
Article 1  
Aprovar el Pla d'Obres d'Interès General per a la Millora i Modernització del Regadiu de la zona d'arrossars de València (2a part).  
Article 2  
D'acord amb l'article 62 de la Llei de Reforma i Desenvolupament Agrari i amb els decrets 151/1990, de 17 de setembre; 169/1991, de 30 de setembre; 13/1995, de 10 de gener, i 39/1995, de 7 de març, del Govern de la Generalitat Valenciana, les obres de millora de drenatges, desviació, revestiment i millora de sèquies i conduccions de reg, reutilització d'aigües de vessament, sondatges de captació d'aigües subterrànies i instal·lacions elevadores, fins i tot línies d'alta tensió i de transformació d'energia, condicionament de motes i de camins queden classificades d'interès general, en el grup A de l'article 61 de la Llei de Reforma i Desenvolupament Agrari, sempre que afecten la totalitat de la superfície de reg de l'entitat.  
DISPOSICIONS FINALS  
Primera  
La Direcció General de Regadius i Estructures Agràries dictarà les normes complementàries per a la millor aplicació de tot el que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 15 de setembre 1997  
La consellera d'Agricultura, Pesca i Alimentació,  
Mª ÀNGELS RAMON-LLIN I MARTÍNEZ